
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 68 

20 Ιανουάριου 2004 


ΑΠΟΦΑΣΕΙ Σ 

Αριθ. 265/2004 

Καθορισμός του τρόπου διοίκησης και διαχείρισης των ακι- 
νήτωντου πρώην Εθνικού Ιδρύματος Υποδοχής Αποκα¬ 
τάστασης Αποδήμων και Παλιννοστούντων Ομογενών 
Ελλήνων (Ε.Ι.Υ.Α.Α.Π.Ο.Ε.), των όρων και των προϋπο- 
θέσεωνπαραχώρησηςτων ακινήτων αυτώνγιατην απο¬ 
κατάσταση παλιννοστούντων ομογενών, καθώς και κά¬ 
θε άλλου σχετικού θέματος ή διαδικασίας που αφορά 
στον τρόπο διοίκησης και διαχείρισης της περιουσίας ή 
στην παραχώρηση των ακινήτων του. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΞΩΤΕΡΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη τις διατάξεις: 

1. Του άρθρου 29 Ατού Ν. 1558/85 (Φ.Ε.Κ. 137 Α), που 
προστέθηκε με το άρθρο 27 του Ν. 2081/92 (Φ.Ε.Κ. 154 Α) 
και τροποποιήθηκε με το άρθρο 1, παράγραφος 2 του Ν. 
2469/97 (Φ.Ε.Κ. 38 Α). 

2. Του Π.Δ. 81/2002 (Φ.Ε.Κ. 57/Α/21.3.2003) περί συγ¬ 
χώνευσης των Υπουργείων Εθνικής Οικονομίας και Οικο¬ 
νομικών στο Υπουργείο Οικονομίας και Οικονομικών. 

3. Του άρθρου 10, παράγραφος 1, περίπτωση β του Ν. 
3091/24.12.2002 (Φ.Ε.Κ. 330 Α), «Απλουστεύσεις και βελ¬ 
τιώσεις στη φορολογία εισοδήματος και κεφαλαίου και 
άλλες διατάξεις». 

4. Του άρθρου 16, παράγραφοι 1-5 του Ν. 3072/ 
4.12.2002 (Φ.Ε.Κ. 294 Α), «Επιθεώρηση αρχών της εξωτε¬ 
ρικής υπηρεσίας, εκπαίδευση και αξιολόγηση των υπαλ¬ 
λήλων του Υπουργείου Εξωτερικών και άλλες διατάξεις». 

5. Την 1065956/863/Α0006/15.7.2003 (Φ.Ε.Κ. 985 Β) κοι¬ 
νή απόφασητου Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών». 

6. Την ΑΣ 1246/1.11.2001 (Φ. Ε ,Κ. 1486/1.11.2001 Β) κοι¬ 
νή απόφασητου Πρωθυπουργού και του Υπουργού Εξω¬ 
τερικών «Καθορισμός αρμοδιοτήτων του Υφυπουργού 
Εξωτερικών Ιωάννη Μαγκριώτη». 

7. Την ανάγκη στεγαστικής αποκατάστασης των παλιν- 
νοστούντων ομογενών από χώρες της τέως Σοβιετικής 
Ένωσης. 


8. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του κρατικού προϋπολογι¬ 
σμού, η οποία δεν μπορεί να υπολογιστεί, αποφασίζουμε: 

Καθορίζουμε τον τρόπο διοικήσεως και διαχειρίσεως 
των ακινήτων του πρώην Εθνικού Ιδρύματος Υποδοχής 
και Αποκατάστασης Αποδήμων και Παλιννοστούντων 
Ομογενών Ελλήνων (Ε.Ι.Υ.Α.Α.Π.Ο.Ε.), τους όρους και τις 
προϋποθέσεις δωρεάν κατά κυριότητα παραχώρησής 
τους για την αποκατάσταση παλιννοστούντων ομογενών 
ή, εάν δεν είναι κατάλληλα για το σκοπό αυτό, σε νομικά 
πρόσωπα του δημοσίου τομέα, όπως αυτός ορίζεται από 
το άρθρο 1, παράγραφος 6, του Ν. 1256/1982 (Φ.Ε.Κ. 
65/Α/31.5.1982), για την εξυπηρέτηση ιδίως αναγκών 
αποκατάστασης των παλιννοστούντων ομογενών, τους 
δικαιούχους, τοντύποτου παραχωρητηρίου τίτλου και το 
περιεχόμενο του, τη διαδικασία και τα όργανα εκδόσεως 
του, τοντύπο και το περιεχόμενο των απαιτούμενων πρά¬ 
ξεων σύστασης οριζοντίου ή κάθετης ιδιοκτησίας και των 
οικείων κανονισμών, τα αρμόδια όργανα εκδόσεως των 
πράξεων και των κανονισμών καθώς και κάθε άλλο σχετι¬ 
κό θέμα ή διαδικασία που αφορά στη διαχείριση ή στην 
παραχώρηση των ακινήτων ή την εφαρμογή του άρθρου 
16, του Ν. 3072/02 (Φ.Ε.Κ. 294/Α/4.12.2002), ως εξής: 

Α. Τρόπος διοικήσεως και διαχειρίσεως των ακινήτων 
του πρώην Ε.Ι.Υ.Α.Α.Π.Ο.Ε. 

1. Η διοίκηση και διαχείριση των ακινήτων του πρώην 
Ε.Ι.Υ.Α.Α.Π.Ο.Ε., καθώς και των ακινήτων κυριότητας του 
Δημοσίου τα οποία διαχειριζόταν το Ίδρυμα περιέρχονται 
στις Περιφέρειες, στα διοικητικά όρια των οποίων ευρί- 
σκονται τα ακίνητα αυτά, ενώ η προστασία των δικαιωμά- 
τωντου Δημοσίου ασκείται από το Υπουργείο Οικονομίας 
και Οικονομικών μέσω των αρμοδίων Κτηματικών Υπηρε¬ 
σιών, σύμφωνα με τις διατάξεις του άρθρου 16, παρά¬ 
γραφος 5 του Ν. 3072/2002 (Φ.Ε.Κ. 294/Α/4.12.2002). 

2. Οι Περιφέρειες της χώρας στα γεωγραφικά όρια των 
οποίων ευρίσκονται τα ανωτέρω ακίνητα είναι αρμόδιες 
για την εν γένει διοίκηση και διαχείριση των ακινήτων του 
πρώην Ιδρύματος (περιλαμβάνονται τα δικαιώματα και οι 
υποχρεώσεις που απορρέουν από τη διοίκηση και τη δια¬ 
χείριση αυτών, όπως η καλή συντήρηση κ.ο.κ.), όσο και 
για την, κατά περίπτωση και με βάση τις διατάξεις της πα¬ 
ρούσας, παραχώρηση ακινήτων, είτε σε παλιννοστούντες 
ομογενείς από χώρες της τέως Σοβιετικής Ένωσης, είτε, 
όταν αυτά δεν είναι κατάλληλα, σε νομικά πρόσωπα του 

δημόσιου τομέα «για την εξυπηρέτηση ιδίως της αποκα¬ 
τάστασης των παλιννοστούντων ομογενών» (άρθρο 16, 
παράγραφος 3, Ν. 3072/02). 

Ειδικότερα: 

α) σε περίπτωση όπου, ακίνητα (αγροτικά, αστικά, κτί- 
σματα εντός σχεδίου και διαμερίσματα, οργανωμένοι οι¬ 
κισμοί εντός των οποίων υπάρχουν κατοικίες - οικόπεδα, 
κ.λ.π.) του πρώην Ε.Ι.Υ.Α.Α.Π.Ο.Ε., δεν κριθούν κατάλλη¬ 
λα για την στεγαστική ή την επαγγελματική αποκατάστα¬ 
ση των ομογενών, δύνανται να παραχωρηθούν σε νομικά 
πρόσωπα του δημοσίου τομέα, όπως αυτός ορίζεται από 
το άρθρο 1, παράγραφος 6 του Ν. 1256/1982 (Φ.Ε.Κ. 
65/Α/31.5.1982), «για την εξυπηρέτηση ιδίως της αποκα¬ 
τάστασης των παλιννοστούντων ομογενών», όπως αυτό 
ερμηνεύτηκε αυθεντικά με τις διατάξεις του άρθρου 19, 
παράγραφος 5, Ν. 1568/1986. 

β) η διοίκηση και διαχείριση των πάσης φύσεως ακινή- 
τωντου πρώην Ε.Ι.Υ.Α.Α.Π.Ο.Ε. παραμένει ως αρμοδιότη¬ 
τα της οικείας Περιφέρειας, σε περίπτωση όπου: 1. για τα 
πάσης φύσεως ακίνητα του πρώην Ε.Ι.Υ.Α.Α.Π.Ο.Ε., δεν 
έχει εκδηλωθεί ενδιαφέρον από ομογενείς, για την παρα¬ 
χώρηση τους σε αυτούς για στέγαση ή επαγγελματική 
αποκατάσταση και 2. εφόσον δεν είναι κατάλληλα για τον 
παραπάνω σκοπό και δεν έχει εκδηλωθεί ενδιαφέρον για 
την παραχώρηση τους σε νομικά πρόσωπα του δημοσίου 
τομέα για την εξυπηρέτηση κοινωφελών χρήσεων ή σκο¬ 
πών με προτεραιότητα την αποκατάσταση των ομογενών. 

3. Η συντήρησητωνακινήτωντου Ιδρύματος δύναται να 
ανατεθεί από τον Γενικό Γραμματέα της οικείας Περιφέ¬ 
ρειας στους Οργανισμούς Τοπικής Αυτοδιοίκησης, στα 
γεωγραφικά όρια των οποίων βρίσκονται τα ακίνητα, εφό¬ 
σον σε αυτό συναινέσουν οι ίδιοι οι Ο.Τ.Α., Ειδικότερα για 
τους οικισμούς που έχουν δημιουργηθεί επί εκτάσεων 
του πρώην Ε.Ι.Υ.Α.Α.Π.Ο.Ε. ή του Δημοσίου με ευθύνη του 
Ε.Ι.Υ.Α.Α.Π.Ο.Ε. και οι οποίοι έχουν εγκεκριμένο ρυμοτο¬ 
μικό σχέδιο, με απόφαση του Γενικού Γ ραμματέα της Πε¬ 
ριφέρειας, οι οικείοι Ο.Τ.Α. αναλαμβάνουν εφεξής, σύμ¬ 
φωνα με τις κείμενες διατάξεις, την τακτική διοίκηση και 
διαχείριση τους. Προκειμένου για την κάλυψη τυχόν εξό¬ 
δων που αφορούν τη συντήρηση των ακινήτων αλλά και 
των υποδομών καθώς και των λειτουργικών εξόδων των 
υπαρχόντων οργανωμένων οικισμών, οι οικείοι Ο.Τ.Α. δύ- 
νανται να χρηματοδοτηθούν, τηρουμένων κατά περίπτω¬ 
ση των προβλεπομένων διαδικασιών από το Π.Δ.Ε. ή από 
οποιαδήποτε άλλη πηγή χρηματοδότησης. 

4. Οι υποχρεώσεις του πρώην Ε.Ι.Υ.Α.Α.Π.Ο.Ε. θα βαρύ¬ 
νουν τον προϋπολογισμό της οικείας Περιφέρειας, ο 
οποίος ενισχύεται αναλόγως. 

Β. Όροι και προϋποθέσεις παραχώρησης 

1. Για την υλοποίηση των διατάξεων της παρούσης ει- 
σάγονται κριτήρια που αφορούν στην οικονομική και οι¬ 
κογενειακή κατάσταση για τον καθορισμό σειράς προτε¬ 
ραιότητας και επιλογής μεταξύ των παλιννοστούντων 
ομογενών από χώρες της τέως Σοβιετικής Ένωσης, ως 
υποψηφίων δικαιούχων παραχώρησης ακινήτων: 

ί. το ύψος του ετήσιου οικογενειακού εισοδήματος του 
αιτούντος, όπως αυτό προκύπτει από την φορολογική δή¬ 
λωση του τελευταίου οικονομικού έτους, ύψος το οποίο 
δεν πρέπει να υπερβαίνει τα 20.000 ευρώ ετησίως, προ¬ 
σαυξανόμενο κατά 3.000 ευρώ για κάθε προστατευόμενο 
μέλος. Στην περίπτωση που ο δικαιούχος δεν είναι υπό¬ 
χρεος υποβολής φορολογικής δήλωσης λόγω του ύψους 
του εισοδήματος του, υποβάλλει δήλωση του Ν. 1599/86, 


θεωρημένη απάτην οικεία Δ.Ο.Υ., στην οποία δηλώνει ότι 
το εισόδημά του είναι χαμηλότερο του ορίου υποβολής 
δήλωσης εισοδήματος, ενώ παράλληλα υποβάλλει και 
βεβαίωση από την οικεία Δ.Ο.Υ. από την οποία να προκύ¬ 
πτει ο Αριθμός Φορολογικού Μητρώου (Α.Φ.Μ.). 

μ. ο βαθμόςτυχόν απορίας, ο οποίος προκύπτει από βε¬ 
βαίωση της αρμόδιας Υπηρεσίας χορήγησης σχετικού 
επιδόματος, σύμφωνα με τις κατά περίπτωση ισχύουσες 
κείμενες διατάξεις. 

ίϋ. η οικογενειακή τους κατάσταση, δηλαδή ο αριθμός 
των προστατευόμενων μελών της οικογένειας του δικαι¬ 
ούχου (τα πρόσωπα που συνοικούν και βαρύνουν το δι¬ 
καιούχο, όπως προκύπτουν από τις κείμενες διατάξεις), 
τυχόν χηρεία ή μονογονεϊσμός. 

Σε εφαρμογή όλων των ανωτέρω κριτηρίων (ί, Η, ίϋ) και 
για την κατάρτιση του σχετικού πίνακα αξιολόγησης των 
δικαιούχων, η Περιφέρεια κατά περίπτωση θα προβαίνει 
στον υπολογισμό του οικογενειακού εισοδήματος σε σχέ¬ 
ση μετά μέλη της οικογένειας, όπως αυτάπεριγράφονται 
στο υπό περίπτωση ίϋ κριτήριο. 

2. Στην περίπτωση που σε εφαρμογή των ανωτέρω, προ- 
κύψουν περισσότεροι του ενός δικαιούχοι με ίδιο οικογε¬ 
νειακό εισόδημα, προηγούνται αξιολογικά οι περιπτώσεις: 

ί. οι έχοντες ανήλικο / α ή ενήλικο / α παιδί / ια (άνευ γά¬ 
μου, διαζευγμένο / α ή σε χηρεία) ανάπηρο /α, με αναπη¬ 
ρία από 67% και άνω, 

ίί. οι έχοντες αδελφό / ια (άνευ γάμου, διαζευγμένο / α ή 
σε χηρεία) ανάπηρο / α, με αναπηρία 67% και άνω, 

ίϋ. οι έχοντες τα περισσότερα ανήλικα παιδιά. 

3. Στην περίπτωση παραχώρησης οικοπέδου σε ομογε¬ 
νή, αυτό παραχωρείται μόνο για κατασκευή πρώτης κα¬ 
τοικίας, ενώ στην περίπτωση παραχώρησης οικίας ή δια¬ 
μερίσματος, αυτό παραχωρείται μόνο για πρώτη κατοικία. 

4. Ομογενείς στους οποίους είχε παραχωρηθεί ακίνητο 
του πρώην Ε.Ι.Υ.Α.Α.Π.Ο.Ε. κατά χρήση με Χρησιδάνειο 
σε ισχύ ή με οποιαδήποτε από τις διαδικασίες που προέ- 
βλεπαν οι κανονιστικές αποφάσεις του Διοικητικού Συμ¬ 
βουλίου του Ιδρύματος, δικαιούνται με αίτησή τους να ζη¬ 
τήσουν την έκδοση τίτλου παραχωρητηρίου, με τον οποίο 
θα τους μεταβιβάζεται κατά κυριότητα το ακίνητο, που 
τους είχε δοθεί κατά χρήση με Χρησιδάνειο. Αυτοί προη¬ 
γούνται όλων των ως άνω δικαιούχων των παραγράφων 
Β1 και Β2 της παρούσας, προκειμένου για την παραχώ¬ 
ρηση του συγκεκριμένου ακινήτου και κατά κυριότητα. 

5. Ομογενείς στους οποίους είχε παραχωρηθεί ακίνητο, 
μετά από δημόσια κλήρωση που διενήργησε το πρώην 
Ε.Ι.Υ.Α.Α.Π.Ο.Ε., αλλά δεν υπεγράφη το παραχωρητήριο 
συμβόλαιο, προηγούνται όλων των ως άνω δικαιούχων 
των παραγράφων Β1 και Β2 της παρούσης, για την κατά 
κυριότητα παραχώρηση του συγκεκριμένου ακινήτου. 
Στηνπερίπτωση αυτή θαπρέπειτο δικαίωματου ομογενή 
επί του ακινήτου να τεκμαίρεται είτε από το επίσημο πρα¬ 
κτικό της δημόσιας κλήρωσης που διενήργησε το Ίδρυ¬ 
μα, είτε από οποιοδήποτε άλλο επίσημο έγγραφο του 
Ιδρύματος ή απόφαση του Διοικητικού του Συμβουλίου, 
που αναφέρεται στην κλήρωση αυτή. 

6. Ομογενείς στους οποίους είχε παραχωρηθεί κατά 
χρήση οικόπεδο του πρώην Ε.Ι.Υ.Α.Α.Π.Ο.Ε. με Χρησιδά¬ 
νειο, το οποίο εκ των υστέρων κρίθηκε ακατάλληλο για 
την στεγαστική τους αποκατάσταση, αυτοί προηγούνται 
όλων των ως άνω δικαιούχων των παραγράφων Β1 και Β2 
της παρούσης, προκειμένου για την παραχώρηση εναπο- 
μεινάντων αδιαθέτων οικοπέδων του Ιδρύματος. 

7. Ομογενείς, οι οποίοι κληρώθηκαν ως επιλαχόντες σε 
δημόσια κλήρωση που διενήργησε το πρώην 
Ε.IΎ.Α.Α.Π.Ο.Ε., προηγούνται των δικαιούχων των παρα¬ 
γράφων Β1 και Β2 της παρούσης, για την παραχώρηση 
εναπομεινάντων αδιαθέτων ακινήτωντου Ιδρύματος. Στην 
περίπτωση αυτή θα πρέπει το δικαίωμα του ομογενή να 
τεκμαίρεται είτε από το επίσημο πρακτικό της κλήρωσης 
που διενήργησε το Ίδρυμα, είτε από οποιοδήποτε άλλο 
επίσημο έγγραφο του Ιδρύματος ή απόφαση του Διοικητι¬ 
κού του Συμβουλίου, που αναφέρεται στην κλήρωση αυτή. 

8. Στην περίπτωση θανάτου ομογενούς στον οποίο πα- 
ραχωρήθηκε ακίνητο κατά χρήση, με Χρησιδάνειο ή με 
οποιαδήποτε από τις διαδικασίες που προέβλεπαν οι κανο¬ 
νιστικές αποφάσεις του Διοικητικού Συμβουλίου του Ιδρύ¬ 
ματος, πριν το ακίνητο του παραχωρηθεί κατά κυριότητα, 
η κληρονόμος σύζυγος του και τα ανήλικα τέκνα του μπο¬ 
ρούν να ζητήσουν την, κατά κυριότητα, παραχώρησή του. 

9. Στις περιπτώσεις που το ίδιο ακίνητο έχει παραχωρη¬ 
θεί κατά χρήση, με Χρησιδάνειο ή με οποιαδήποτε από τις 
διαδικασίες που προέβλεπαν οι κανονιστικές αποφάσεις 
του Διοικητικού Συμβουλίου του Ιδρύματος, σε περισσό¬ 
τερους του ενός δικαιούχους, το ακίνητο μεταβιβάζεται 
κατά κυριότητα εξ αδιαιρέτου στους δικαιούχους. 

10. Σε κάθε περίπτωση που, κατά τον συνδυασμό των κρι¬ 
τηρίων των παραγράφων Β1 και Β2 της παρούσης, προκύ- 
ψουνπερισσότεροιτου ενός δικαιούχοι μετά ίδια κριτήρια, 
γίνεται δημόσια κλήρωση, στο κατάστημα της αρμόδιας 
υπηρεσίας των Περιφερειών στα γεωγραφικά όρια των 
οποίων ευρίσκονται τα ακίνητα του πρώην Ε. Ι.Υ.Α. Α. Π. Ο. Ε. 

11. Στην περίπτωση παραχώρησης ακινήτωντου πρώην 
Ε.Ι.Υ.Α.Α.Π.Ο.Ε.,τα οποία είχαν παραχωρηθεί κατά χρήση 
σε παλιννοστούντες ομογενείς, με Χρησιδάνειο ή με οποι¬ 
αδήποτε από τις προβλεπόμενες κανονιστικές αποφάσεις 
του Διοικητικού Συμβουλίου του πρώην Ιδρύματος, προ- 
κειμένου για την επαγγελματική τους αποκατάσταση, είτε 
αυτά είναι αγροτικά ακίνητα (λ.χ. αγροτεμάχια), είτε ακί¬ 
νητα που βρίσκονται εντός δομήσιμων χώρων σύμφωνα 
με το ρυμοτομικό σχέδιο (λ.χ. καταστήματα για την επαγ¬ 
γελματική αποκατάσταση), προηγούνται όλωντων ως άνω 
δικαιούχων, οι συγκεκριμένοι ομογενείς, προκειμένου για 
την παραχώρηση τους για επαγγελματική χρήση. 

Στην περίπτωση που ακίνητα του Ιδρύματος κατάλληλα 
για την επαγγελματική αποκατάσταση των παλιννοστού- 
ντων ομογενών μείνουν αδιάθετα, η οικεία Περιφέρεια δύ- 
ναται να τα παραχωρήσει με διαδικασία αντίστοιχη αυτής 
των ακινήτων για την στεγαστική αποκατάσταση και με 
βάση τα κριτήρια των παραγράφων Β1 και Β2 της παρού¬ 
σας. Στην προκειμένη περίπτωση ο αϊτών ομογενής οφεί¬ 
λει μεταξύ των άλλων να προσκομίσει υπεύθυνη δήλωση 
του Ν. 1599/86, στην οποία να δηλώνειτην πρόθεσή του να 
ασκήσειτη σχετική με το προς παραχώρηση ακίνητο επαγ¬ 
γελματική δραστηριότητα τουλάχιστον για πέντε (5) έτη 
απότηνημέρατης κατά κυριότητας παραχώρησήςτου. 

Ομογενής στον οποίο παραχωρήθηκε σύμφωνα με τα 
ανωτέρω, ακίνητο, για στεγαστική αποκατάσταση, δεν δι¬ 
καιούται παραχώρησης αστικού ακινήτου για επαγγελμα¬ 
τική χρήση ή αντίστροφα, εκτός αν μείνουν αδιάθετα άλλα 
ακίνητα του Ιδρύματος, για τα οποία δεν θα εκδηλωθεί εν¬ 
διαφέρον από άλλους ομογενείς και στις δύο περιπτώσεις. 

Γ. Δικαιούχοι - Μη δικαιούχοι 

1. Δικαιούχοι της παραχώρησης είναι ομογενείς που 
προέρχονται από χώρες της τέως Σοβιετικής Ένωσης, οι 
οποίοι έχουν εγκατασταθεί στην Ελλάδα. 


2. Η ιδιότητα του ομογενούς δεν αναιρείται από τη δια¬ 
δικασία απόκτησης της ελληνικής ιθαγένειας, ούτε από 
την κατοχή διαβατηρίου στο οποίο δεν υπάρχει η ένδειξη 
«παλιννόστηση», αρκεί στο φάκελο που τηρείται στην 
υπηρεσία που εξέδωσε την απόφαση κτήσης της ελληνι¬ 
κής ιθαγένειας, να υπάρχουν στοιχεία αποδεικτικά της 
ομογενειακής ιδιότητας ή να προσκομισθούν στοιχεία, 
από τα οποία να συνάγεται ότι οι ενδιαφερόμενοι ήλθαν 
στην Ελλάδα ως ομογενείς παλιννοστούντες. 

3. Οι δικαιούχοι δεν θα πρέπει να έχουν οι ίδιοι, οι σύζυ¬ 
γοι ή άλλο δηλωθέν ως προστατευόμενο μέλος του νοι¬ 
κοκυριού τους: 

ί. πλήρες δικαίωμα κυριότητας ή ισοβίου επικαρπίας ή οί¬ 
κησης, εξ ολοκλήρου ή επί ιδανικού μεριδίου ποσοστού άνω 
του 75%, σε άλλο σπίτι ή σπίτια ή διαμερίσματα στην Ελλάδα. 

ίί. ιδιόκτητο οικόπεδο στην χώρα μας, από αγορά ή δω¬ 
ρεά ή εκ κληρονομιάς και με τίτλους κυριότητας ή βάσει 
παραχωρητηρίου, σύμφωνα με το οποίο ο φορέας το πα¬ 
ραχωρεί κατά πλήρη κυριότητα ή κατά χρήση. 

4. Οι παλιννοστούντες ομογενείς στους οποίους θα πα¬ 
ραχωρηθεί κατά κυριότητα πλήρης αποπερατωμένη κα¬ 
τοικία που ανήκε στο πρώην Ε.Ι.Υ.Α.Α.Π.Ο.Ε., για τη στε- 
γαστική τους αποκατάσταση, δύνανται να λάβουν στεγα- 
στικό δάνειο στο πλαίσιο των ευεργετικών διατάξεων του 
Ν. 2790/2000 μόνο για την βελτίωση ή την επισκευή ή την 
επέκταση της πρώτης και μοναδικής κατοικίας τους. 

5. Στις περιπτώσεις που δικαιούχοι της παραχώρησης 
είναι και οι δύο σύζυγοι ομογενείς παλιννοστούντες, το 
ακίνητο παραχωρείται και στους δύο από κοινού. 

6. Ομογενείς, που διαμένουν μόνιμα σε άλλες χώρες, 
ανεξάρτητα από την απόκτηση της ελληνικής ιθαγένειας, 
καθώς και όσοι έχουν εγκατασταθεί στην Ελλάδα, μετά 
την 31.12.1999, δεν είναι δικαιούχοι. 

Δ. Υπηρεσία υποβολής αιτήσεων - απαιτούμενα δικαιο- 
λογητικά 

1. Οι ενδιαφερόμενοι ομογενείς παλιννοστούντες, μπο¬ 
ρούν να υποβάλλουν σχετική αίτηση στην αρμόδια Διεύ¬ 
θυνση Αστικής Κατάστασης, Αλλοδαπών και Μετανά¬ 
στευσης, Τμήμα Κοινωνικής Ένταξης των Περιφερειών 
στα γεωγραφικά όρια των οποίων ευρίσκονται τα προς 
παραχώρηση ακίνητα. 

2. Η αίτηση θα συνοδεύεται από τα εξής δικαιολογητικά: 

ί. ακριβές αντίγραφο της αστυνομικής ταυτότητας ή 

του Ειδικού Δελτίου Ταυτότητας Ομογενούς (Ε.Δ.Τ.Ο.), 

ίί. αντίγραφο της απόφασης για την απόκτηση της ελ¬ 
ληνικής ιθαγένειας ή βεβαίωση της αρμόδιας αρχής που 
εξέδωσε την απόφαση για την απόκτηση της ελληνικής 
ιθαγένειας, σύμφωνα με την οποία ο αϊτών ανήκει στην κα¬ 
τηγορία των ομογενών παλιννοστούντων από χώρα της 
τέως Σοβιετικής Ένωσης. 

ίϋ. αντίγραφο του διαβατηρίου ή οποιουδήποτε άλλου εγ¬ 
γράφου, αποδεικτικού της ημερομηνίας εγκατάστασης 
στην Ελλάδα. Στην περίπτωση που στο διαβατήριο, δεν 
υπάρχει η ένδειξη «παλιννόστηση», ώστε να τεκμαίρεται η 
ημερομηνία εγκατάστασης τους στην Ελλάδα, όπως και σε 
κάθε περίπτωση αμφιβολιών, ως προς την ημερομηνία αυ¬ 
τή , θα πρέπει να προσκομίζονται επιπλέον αποδεικτικά στοι¬ 
χεία της μόνιμης εγκατάστασης τους ως 31.12.1999 (μισθω¬ 
τήρια ενοικίασης κατοικιών, λογαριασμοί εξόφλησης νερού, 
τηλεφώνου, ρεύματος, εγγραφή παιδιών σε σχολείο, κ.λ.π.), 

ίν. πιστοποιητικό οικογενειακής κατάστασης, από το 
οποίο να προκύπτει ο αριθμός των προστατευόμενων μελών 
(υπερήλικοι ή με ποσοστό αναπηρίας γονείς, τέκνα, κ.λ.π.), 

ν. σε κάθε περίπτωση «αναπηρίας» θα πρέπει να προ¬ 
σκομίζονται και σχετικά αποδεικτικά έγγραφα που προ- 
βλέπονται από τις κείμενες διατάξεις 
νι. βεβαίωση Δήμου ή Κοινότητας για τη μόνιμη κατοικία 
στην περιοχή τους, 

νϋ. υπεύθυνη δήλωση του Ν. 1599/1986, ότι ο/η αϊτών/αι¬ 
τούσα και ο / η σύζυγος ή δηλωθέν ως προστατευόμενο μέ¬ 
λος του νοικοκυριού τους, δεν έχουν πλήρες δικαίωμα κυ¬ 
ριότητας, ή ισόβιας επικαρπίας ή οίκησης, σε άλλες κατοι¬ 
κίες στην Ελλάδα, ούτε και άλλο ιδιόκτητο οικόπεδο, βάσει 
τίτλων κυριότητας ή βάσει παραχωρητηρίου, σύμφωνα με 
το οποίο ο φορέας το παραχωρεί κατά πλήρη κυριότητα ή 
κατά χρήση. Στις περιπτώσεις που έχει εκδοθεί εις βάρος 
των ομογενών πρωτόκολλο κατεδάφισης σε βάρος της κα¬ 
τοικίας τους ή το πρώην Ε.Ι.Υ.Α.Α.Π.Ο.Ε. τους έχει παραχω¬ 
ρήσει κατά χρήση ή κατά κυριότητα κατοικίαή οικόπεδο, αυ¬ 
τά θα πρέπει να αναφέρονται στην ανωτέρω δήλωση, 
νίϋ. αντίγραφο φορολογικής δήλωσης από την οποία να 
προκύπτουν τα ανωτέρω (υποστοιχείο νι) ή, ελλείψει αυτής, 
βεβαίωση της οικείας Δ.Ο.Υ. της περιοχής διαμονής, από την 
οποία να προκύπτει ο αριθμός φορολογικού μητρώου 
(Α.Φ.Μ.) συνοδευομένη από δήλωση του Ν. 1599/86, θεωρη¬ 
μένη από την οικεία Δ.Ο.Υ., σύμφωνα με την οποία ο ομογε¬ 
νής δεν ήταν υπόχρεος υποβολής φορολογικής δήλωσης, 
ιχ. αποδεικτικάτυχόνχορήγησης επιδομάτων, όπως αυ¬ 
τά προβλέπονται από τις κείμενες διατάξεις. 

χ. υπεύθυνη δήλωση του Ν. 1599/86 στην οποία ο αϊτών 
ομογενής θα δηλώνειτηνπρόθεσή του να ασκήσει τη σχε¬ 
τική, με το προς παραχώρηση ακίνητο, επαγγελματική 
δραστηριότητα τουλάχιστον για (πέντε) 5 έτη από την 
ημέρα της κατά κυριότητας παραχώρησής του. 

3. Όλα τα δικαιολογητικά κατατίθενται σε πρωτότυπη 
μορφή, όπου αυτό είναι εφικτό ή επικυρωμένα, όπως ορί¬ 
ζουν οι κείμενες διατάξεις (άρθρο 29 του Π.Δ. 
50/2001/Φ.Ε.Κ. 39/Α/5.3.2001). 

4. Στις περιπτώσεις των παραγράφων Β1 - Β11, οι δικαι¬ 
ούχοι ομογενείς εκτός των δικαιολογητικών της παρα¬ 
γράφου Δ2, προσκομίζουν και τα αντίστοιχα δικαιολογη- 
τικά ή αποδεικτικά για την κάθε περίπτωση. Στην περί¬ 
πτωση που ο ομογενής κατέχει σε ισχύ Χρησιδάνειο, 
δύναται να αιτηθεί την κατά κυριότητα παραχώρηση του 
συγκεκριμένου ακινήτου, συνυποβάλλοντας ως μόνο δι- 
καιολογητικό το εν ισχύ Χρησιδάνειο. Κατά την αξιολόγη¬ 
ση, ο ομογενής θα καταστεί δικαιούχος και θα του παρα- 
χωρηθεί το ακίνητο κατά κυριότητα, εφόσον έχει περα- 
τωθεί η διαδικασία ταυτοποίησης του συγκεκριμένου 
ακινήτου με το αντίστοιχο σε ισχύ Χρησιδάνειο. 

Ε. Διαδικασία παραχώρησης - αρμόδια όργανα 

1. Η οικεία Περιφέρεια μετά την οριστικοποίηση των προς 
διάθεση ακινήτων, προβαίνει στην δημοσιοποίηση πρό¬ 
σκλησης εκδήλωσης ενδιαφέροντος προς τους ομογενείς. 
Αυτή γνωστοποιείται αφενός μέσω των Πρωτοβάθμιων και 
Δευτεροβάθμιων Οργανισμών Τοπικής Αυτοδιοίκησης των 
γεωγραφικών ορίων αρμοδιότητάςτης, αφετέρου μέσω της 
δημοσίευσής της σε δύο τουλάχιστον εφημερίδες, που κυ¬ 
κλοφορούν στα γεωγραφικά όρια αρμοδιότητας της Περι¬ 
φέρειας. Την ανωτέρω διαδικασία δύναται η Περιφέρεια να 
την επαναλάβει κάθε φορά που ακίνητα του Ιδρύματος κα¬ 
θίστανται ώριμα προς παραχώρηση. 

2. Η ανάδειξη των δικαιούχων και η παραχώρηση των 
ακινήτων κατά κυριότητα γίνεται με απόφαση του Γενικού 
Γραμματέατης οικείας Περιφέρειας. 


3. Η παραχώρηση ανακαλείται καιτο ακίνητο διανέμεται 
εκ νέου, εφόσον διαπιστωθεί ότι δεν συντρέχει κάποια 
από τις προϋποθέσεις που αποτέλεσε κριτήριο γιατον κα¬ 
θορισμό της σειράς προτεραιότητας και της τελικής επι¬ 
λογής του δικαιούχου. 

4. Η μεταβίβαση ή δωρεά του ακινήτου που παραχωρεί- 
ται απαγορεύεται πριν περάσουν πέντε (5) χρόνια από την 
απόκτηση της κυριότητας. Σε περίπτωση οικοπέδου επί 
του οποίου θα ανεγερθεί πρώτη κατοικία η ως άνω προ¬ 
θεσμία των πέντε (5) ετών αρχίζει από την ημερομηνία 
ολοκλήρωσης των οικοδομικών εργασιών, όπως αυτή θα 
βεβαιώνεται αρμοδίως από την οικεία Πολεοδομική Υπη¬ 
ρεσία. Η μεταβίβαση επιτρέπεται οποτεδήποτε λόγω γο¬ 
νικής παροχής ή θανάτου του δικαιούχου, προς τα τέκνα 
αυτού ή τους κληρονόμους του. 

5. Στην περίπτωση παραχώρησης ακινήτου για την 
επαγγελματική αποκατάσταση παλιννοστούντα ομογενή, 
η παραχώρηση ανακαλείται και το ακίνητο διανέμεται εκ 
νέου εφόσον ο ομογενής δεν διατηρήσει για πέντε (5) έτη 
τουλάχιστον την επαγγελματική δραστηριότητα, προς 
άσκηση της οποίας το ακίνητο του παραχωρήθηκε. 

6. Στην περίπτωση που ακίνητο έχει παραχωρηθεί σε 
ομογενή, αυτός δεν μπορεί να κριθεί εκ νέου δικαιούχος. 

7. Η Περιφέρεια εντός των γεωγραφικών ορίων της 
οποίας ευρίσκεταιτο ακίνητο μεριμνά για την επίδοση της 
απόφασης στο δικαιούχο και την ανάρτηση της απόφα¬ 
σης παραχώρησης, στο κεντρικό κτίριο της Περιφέρειας 
επί τριάντα (30) τουλάχιστον εργάσιμες ημέρες. 

8. Στην περίπτωση που το πρώην Ε.Ι.Υ.Α.Α.Π.Ο.Ε. είχε 
παραχωρήσει σε παλιννοστούντα ομογενή οικόπεδο κα¬ 
τά χρήση και αυτός δεν επιθυμεί την κατά κυριότητα πα¬ 
ραχώρηση του, δύναται με δήλωση του Ν. 1599/1986 να 
αποποιηθεί την κατά χρήση παραχώρησή του. Στην προ¬ 
κειμένη περίπτωση το οικόπεδο αυτό θα αναδιανεμηθεί 
και με την ανωτέρω διαδικασία θα παραχωρηθεί εκ νέου 
σε παλιννοστούντα ομογενή. 

9. Η έκδοση και η μεταγραφή, όπως επίσης και η εγγρα¬ 
φή στα κτηματικά βιβλία των σχετικών εκδιδομένωντίτλων 
παραχώρησης, πράξεων και κανονισμών, απαλλάσσονται 
από κάθε φόρο, περιλαμβανομένων και του φόρου μετα¬ 
βίβασης ακινήτων, τέλους, χαρτοσήμου, εισφοράς ή δι¬ 
καιώματος, υπέρ του Δημοσίου ή τρίτων, σύμφωνα με την 
παράγραφο 4, του άρθρου 16του Ν. 3072/2002. 

10. Η απόφαση παραχώρησης του Γενικού Γραμματέα 
συνιστά τίτλο κυριότητας, που μεταγράφεται στο οικείο 
υποθηκοφυλακείο, ατελώς. Παραλλήλως με την ίδια από¬ 
φαση αναγνωρίζεται διαιρεμένη κατ’ ορόφους ή μέρη αυ¬ 
τών ιδιοκτησία επίτου αυτού οικοδομήματος ή διαιρεμένη 
ιδιοκτησία επί οικοδομημάτων που ανεγείρονται επί ενιαί¬ 
ου οικοπέδου σύμφωνα με τις προβλέψεις των νόμων 
3741/4.9.1929 (Φ.Ε.Κ. Α'4) και 1024/12/15.11.1971 (Φ.Ε.Κ. 
Α' 232) αντιστοίχως. Σχετικό σχέδιο απόφασης παραχώ¬ 
ρησης επισυνάπτεται στην παρούσα, ως παράρτημα. 

11. Η απόφαση αυτή να δημοσιευτεί στην Εφημερίδα 
της Κυβερνήσεως. 

Αθήνα,14 Ιανουάριου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΥΦΥΠ. ΕΞΩΤΕΡΙΚΩΝ 

Α. ΦΩΤΙΑΔΗΣ I. ΜΑΓΚΡΙΩΤΗΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Κ. ΣΚΑΝΔΑΛΙΔΗΣ 

ΠΑΡΑΡΤΗΜΑ 

I. ΠΑΡΑΧΩΡΗΤΗΡΙΟ 

(οριστικός τίτλος μεταβίβασης κυριότητας - ο τύπος και το περιεχόμενο του παραχωρητηρίου τίτλου 

Ν. 3072/2002, άρθρο 6, παράγραφοι 1-5 

θ 

ΕΛΛΗΝΙΚΗ ΔΗΜΟΚΡΑΤΙΑ 

ΠΕΡΙΦΕΡΕΙΑ. 

ΓΕΝΙΚΗ ΔΙΕΥΘΥΝΣΗ ΠΕΡΙΦΕΡΕΙΑΣ 
ΔΙΕΥΘΥΝΣΗ ΑΣΤΙΚΗΣ ΚΑΤΑΣΤΑΣΗΣ, 

ΑΛΛΟΔΑΠΩΝ ΚΑΙ ΜΕΤΑΝΑΣΤΕΥΣΗΣ 
ΤΜΗΜΑ ΚΟΙΝΩΝΙΚΗΣ ΕΝΤΑΞΗΣ 

Ταχ. Α/νση: 

Ύαχ. Κώδικας; 

Τηλέφωνα: 

Ρβχ: 

Πληροφορίες: 


Αριθμός Πρωτοκόλλου 


Αριθμός Παραχωρητή ρίου 


ΠΑΡΑΧΩΡΗΤΗΡΙΟ 

Οριστικός τίτλος μεταβίβασης κυριότητας 

ΑΠΟΦΑΣΗ 

Ο ΓΕΝΙΚΟΣ ΓΡΑΜΜΑΤΕΑΣ ΤΉΣ ΠΕΡΙΦΕΡΕΙΑΣ 


Έχοντας υπόψη: 

1. Τις διατάξεις του ν.3072/4.12.2002 (Φ-Ε.Κ. 294 Α), «Επιθεώρηση αρχών της 
εξωτερικής υπηρεσίας, εκπαίδευση και αξιολόγηση των υπαλλήλων του Υπουργείου 
Εξωτερικών και άλλες διατάξεις», Κεφάλαιο τρίτο, «Λύση και εκκαθάριση Εθνικού 
Ιδρύματος Υποδοχής και Αποκατάστασης Αποδήμων και Παλιννοστούνιων 
Ομογενών Ελλήνων». 

2. Τις διατάξεις του άρθρου 26, παράγραφος 5 του ν.3156/25.6.2003 (Φ.Ε.Κ. 175 Α), 
«Ομολογιακά δάνεια, τιτλοποίηση απαιτήσεων και απαιτήσεων από ακίνητα και 
άλλες διατάξεις». 

3. Τις διατάξεις της με αριθμό 96629/./... (Φ.ΕΚ. ,../Β/.) απόφασης 

των Υπουργών Οικονομίας και Οικονομικών, Εξωτερικών και Εσωτερικών, 
Δημόσιας Διοίκησης και Αποκέντρωσης, «Καθαρισμός του τρόπου διοίκησης και 
διαχείρισης των ακινήτων του Εθνικού Ιδρύματος Υποδοχής Αποκατάστασης 
Αποδήμων και Παλιννοστσύντων Ομογενών Ελλήνων (ΕΙ.Υ.ΑΑ.Π.Ο.Ε.), των όρων 
και των προϋποθέσεων παραχώρησης των ακινήτων αυτών για την αποκατάσταση 
παλιννοστούντων ομογενών, καθώς και κάθε άλλου σχετικού θέματος ή διαδικασίας 

«ου αφορά στον τρόπο διοίκησης και διαχείρισης της περιουσίας ή στην παραχώρηση 
των ακινήτων του», 

4. Την με αριθμό .αίτηση ταυ παλτννσσταύντα ομογενή 

με συνημμένα τα σχετικά δικαιολογητικά, 
όπως αυτά ορίζονται με την Κ.Υ.Α. του υπο στοιχεία 6 του προοιμίου της παρούσης, 
για την παραχώρηση ακινήτου του Ε.Ι.Υ.Α.ΑΙΊ.Ο.Ε., κροκειμένσυ για την 
αποκατάστασή του (στεγαστική ή επαγγελματική αποκατάσταση - διαγράφεται 
σχετικά). 


Αποφασίζουμε 


Α* Παραχωρούμε και μεταβιβάζουμε κατά πλήρες δικαίωμα κυριότητας, νομής και 
κατοχής δωρεάν στον (στους) έχοντα τα νόμιμα προσόντα: 


Στοιχεία κυρίου ή συ/κυρίων _ Ποσοστό σονιδιοκτησίας 


Επώνυμο 

Όνομα 

ΕΗίΒΤΠϊΐΐΤΐΐΙΐΙ^ΒΙ 




■ 

■ ·Η 


| Ποσοστόσονώιοκτησίας | ,,,% 


Χιλιοστά επί του οικοπέδου 

ΗΗΗΗΙιΙιΙαΙ 

Ιΐ Μ*ΐ ι <«π , 1 < ι ι )!ί! 1 ίϋίί.'*ι >ι γ ί '.υ λ »11111· ι π« « μϊ *!ι ι !** ι'Ι, ίΐϊΉΒΙΙ^^ΒΒ 

.7100 


Επώνυμο 

Όνομα 








I Ποσοστόσυνιδιοκτησίας \ ...% 


Χιλιοστά επί του οικοπέδου 

./1000 


./100 


Επώνυμο 

Όνομα 


«-■ΐ'ί·] ■ ι >1ίίίΐιΦ.» ί^Μ^ί 






Ποσοστόσυνιδιοκτησίας I ,,,% 


Χιλιοστά επί του οικοπέδου 

./1000 

ΙΓίνινι ν.ΐ’ίθυίΐάίϊ/ίϋ «ί 1 ί»ι μγ*,' ν-,ηιΐ^ΐ'*· ΛίΙί'Ιι 1 ^ >1 1 1*« ,3ϊ* Τ !ϋΚ*<!9··ϋΜΙ 

./100 


(Για έγγαμους / έγγαμες γυναίκες αναγράφεται το γένος και τα στοιχεία του / της 
συζύγου αντίστοιχα) 

Με αριθμό εγγραφής στα Δημοτολόγια του Δήμου.: 

(αναγράφεται ο Δήμος, στα Δημοτολόγια του οποίου είναι εγγεγραμμένος ο 
δικαιούχος ομογενής) 



Β. Το εξής ακίνητο: 


Οικοδομικό Αριθμός ακινήτου (οικόπεδο, οικία, κατάστημα, | Επιφάνεια 
τετράγωνο 

Γ. Η παραχώρηση γίνεται με τους εξής όρους και προϋποθέσεις: 

Γ,Ι, Η παραχώρηση ανακαλείται και το ακίνητο διανέμεται εκ νέου, εφόσον 
διαπιστωθεί ότι δεν συντρέχει κάποια από τις προϋποθέσεις που ακοτέλεσε κριτήριο 
για τον καθορισμό της σειράς προτεραιότητας και της τελικής επιλογής του 
δικαιούχου. 

Γ2. Η μεταβίβαση ή δωρεά του ακινήτου που παραχρρείται απαγορεύεται πριν 
περάσουν πέντε (5) χρόνια από την απόκτηση της κυριότητας. Σε περίπτωση 
οικοπέδου επί του οποίου θα σνεγερθεί πρώτη κατοικία η ως άνω προθεσμία των 
πέντε (5) ετών αρχίζει από την ημερομηνία ολοκλήρωσης των οικοδομικών 
εργασιών, όπως αυτή θα βεβαιώνεται αρμοδίως από την οικεία Πολεοδομική 
Υπηρεσία. Η μεταβίβαση επιτρέπεται οποτεδήποτε λόγω γονικής παροχής ή θανάτου 
του δικαιούχου, προς τα τέκνα αυτού ή τους κληρονόμους του. 

Γ3. Στην περίπτωση παραχώρησης ακινήτου για την επαγγελματική αποκατάσταση 
παλιννοστούντα ομογενή, η παραχώρηση ανακαλείται και το ακίνητο διανέμεται εκ 
νέου, εφόσον ο ομογενής δεν διατηρήσει για πέντε (5) έτη τουλάχιστον την 
επαγγελματική δραστηριότητα, προς άσκηση της οποίας το ακίνητο του 
παραχωρήθηκε. 

Γ4. Η απόφαση παραχώρησης του Γενυεού Γραμματέα συνιστώ τίτλο κυριότητας, 
που μεταγράφεται στο οικείο υποθηκοφυλακείο, ατελώς. Παράλλήλως με την ίδια 
απόφαση αναγνωρίζεται διαιρεμένη κατ’ ορόφους ή μέρη αυτών ιδιοκτησία επί του 
αυτού οικοδομήματος ή διαιρεμένη ιδιοκτησία επί οικοδομημάτων που ανεγείρονιαι 
επί ενιαίου οικοπέδου σύμφωνα με τις προβλέψεις των νόμων 3741/4.9.1929 (Φ.Ε.Κ. 
Α' 4) και 1024/12/15.11.1971 (Φ.Ε.Κ. Α' 232) ανηστοίχως. 


Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΠΕΡΙΦΕΡΕΙΑΣ 


(αναγράφεται το όνομα της Περιφέρειας) 


(Υπογραφή) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







